《樊大舅客金陵有诗吊方正学先生墓予次其韵》
清代·倪瑞璿

金川门入北平军，叔父周公逐嗣君。碧血一区埋十族，青山千古护孤坟。

祠依忠烈缘同志，藓蚀碑铭认旧文。樵牧那知青史事，经过也复吊斜曛。

作者简介：江南宿迁人，徐起泰继室。○柔顺供职，妇德也，独能发潜阐幽，诛奸斥佞，巾帼中易有其人耶？每一披读，悚然起敬。